የፈረደባት ሎንደን ደብረጽዮን፣ ከሁሉት የቀበሮ ባኅታዊያን የጋራ ግንባር ተወጥራለች። ላለፉት ፲፫ ወራት ሕዝባችን በስደት መኖሩ ሳያንሰው፣ አንጡራ ገንዘቡን አፍስሶ የገዛትን ቤተክርስቲያን ሊቀሙ በተደረገብን የተቀነባበረ የግሩም፣ የእንጦንስ እና የወያኔ ኤምባሲ ዘመቻ (ሙሉጌታ አስራተ አሁንም ዋነኛው አራጊ ፈጣሪ)፣ በአምላክ እርዳታ ሳንበገር በተባበረ ክንድ ስንመክት አንድ ዓመት አለፈ። ሕግ ለማክበር ስንል፣ በረዶውን፣ ውርጩን፣ ጸሐዩን ተቋቋምነው። ቤተክርስቲያናችንን በማስረከብ የተባበሩትን የከሀዲ ክንዶችን በቆራጥነት መክተን መለስን። ታዲያ “አባ” ግርማ ገብረው የገቡላቸው፣ “አባ” እንጦንስ፣ በድፍረት ማርያምን የሸጡ ከሀዲዎችን እንደጀግኖች፣ በወያኔ ሽልማት በሽልማት አንበሸበሿቸው። እኚሁ እራሳቸው ተቀቀሎ ዓይናቸው ሳይበስል ያመለጠ የትግራይ አራዳ፣ አንድ ቀን በጸሐይ ላይ ቁመን ምሕላ ስናደርስ፣ በሰባት ዓመታቸው ለምን ዓይኖቻቸውን በጨው ታጥበው ማርያም ግቢ ከቸች አይሉ መሰላችሁ! ዕለቱ ነሐሴ ፳፮ ቀን ፪ሺ፭ ዓ.ም. (1 September 2013) ነበር። ወይ ድፍረት! ሌባ እንዲህ ደፋር ነው እንዴ! ሕዝቡ ተናደደ! በገነ! ሆ ብሎ ሊውጣቸው ምንም አልቀረው። ልባሞቹ በሕዝብ የተመረጡ፣ መሪዎቻችን ግን ሕዝቡን አረጋጉ። ሥነ-ምግባር በሞላበት አኳኋን ከዚያ እንዲሄዱ በአረጋውያን ማስጠንቀቂያ ተሰጣቸው። የሚከተለው ቪድዮው የሚያሳየው፣ ከሀዲዎችን ሲሸልሙና እኛ ጋ መጥተው በነገር ሲተነኩሱን፣ ወደመጡበት እንዲመለሱ የሕዝብ ተወካዮች ስያስጠነቅቋቸው ነው። https:
